### Občianske združenie

 Domov sociálnych služieb, chránené bývanie

a chránené dielne

Babin most 593, 980 11 Ožďany

IČO: 42007348

**INTERNÁ SMERNICA IS/07**

**nadobúda platnosť 01.01.2025**

**K uzatváraniu zmlúv o poskytovaní sociálnych služieb a kalkulácií - spracovaní výpočtových listov pre prijímateľov sociálnych služieb.**

**Čl.1**

**Všeobecné ustanovenia**

A. Táto smernica je interným záväzným nariadením k podmienkam poskytovania sociálnych služieb a o platení úhrad v zariadení sociálnych služieb (ďalej len ZSS) Náš domov Babin most v zriaďovateľskej pôsobnosti OZ Náš domov - Domov sociálnych služieb, chránené bývanie a chránené dielne Babin most a ustanovuje pri poskytovaní sociálnych služieb nasledovné podrobnosti o:

1. podmienkach poskytovania sociálnych služieb

⬩sú podrobne stanovené v zmluvách[[1]](#footnote-1)) uzatvorených s prijímateľmi sociálnych služieb a v nich sú formulované všetky podstatné náležitosti týkajúce sa poskytovania služieb v nadväznosti na interné právne akty riadenej dokumentácie v súlade so Zák. č. 448/2008 Z.z. o sociálnych službách v znení neskorších predpisov.

2. spôsobe určenia úhrady a výšku úhrady za:

a) odborné činnosti,

b) obslužné činnosti,

c) ďalšie činnosti.

**Čl. 2**

**Podrobnosti o podmienkach poskytovania sociálnych služieb a o poradovníku**

**čakateľov na poskytovanie sociálnych služieb v ZSS**

**A. Úschova cenných vecí**

1. ZSS prevezme do úschovy cenné veci, vrátane vkladných knižiek, cenných papierov prijímateľa, ktorý o ich úschovu požiada pri nástupe do zariadenia alebo počas poskytovania starostlivosti v ňom, na základe zmluvy o úschove. Peňažná hotovosť sa prijíma do úschovy na základe pokladničného dokladu a ďalej sa vedie osobitný záznam o nakladaní s finančnou hotovosťou. Klienti majú možnosť kedykoľvek nahliadnuť do záznamu.

2. Cenné veci prevzaté do úschovy sa označia tak, aby sa vylúčila ich zámena.

3.V prípade úmrtia prijímateľa ZSS do troch dní vyhotoví protokol o majetku a veciach prijímateľa, vyhotoví vyúčtovanie finančných prostriedkov vrátane cenných vecí a odovzdá najbližšiemu rodinnému príslušníkovi.

**B. Vedenie poradovníka čakateľov**

1. Zariadenie sociálnych služieb vedie poradovník čakateľov na poskytovanie sociálnych služieb, ktorý pravidelne aktualizuje.

**Čl. 3.**

**Spôsob výpočtu určenia úhrady od účinnosti**

**aktualizácie tejto internej smernice**

1. **Spôsob úhrady – kalkulačný list k zmluve o poskytovaní sociálnych služieb**
   1. **Denná úhrada za poskytované služby- ZPS-celoročný pobyt, DSS-celoročný pobyt**

**Domov sociálnych služieb – celoročný pobyt**

|  |  |  |
| --- | --- | --- |
| **A** | **Úhrada za obslužné činnosti** | **Údaje v €** |
| A.1. | Úhrada za stravovanie (celodenné) | **5,95 - 6,85** |
| A.2. | Úhrada za ubytovanie | **4,00 - 4,10** |
| A.3. | Upratovanie, pranie, žehlenie | **1,00** |
| **B.** | Úhrada za odborné činnosti podľa stupňa odkázanosti | **2,45** |

**Zariadenie pre seniorov – celoročný pobyt**

|  |  |  |
| --- | --- | --- |
| **A** | **Úhrada za obslužné činnosti** | **Údaje v €** |
| A.1. | Úhrada za stravovanie (celodenné)- | **5,95 - 6,85** |
| A.2. | Úhrada za ubytovanie | **5,00 - 5,10** |
| A.3. | Upratovanie, pranie, žehlenie | **1,00** |
| **B.** | Úhrada za odborné činnosti podľa stupňa odkázanosti | **4,70** |

**1.2 Podrobnosti úhrady za stravovanie - Položka A.1.**

**Smernica stanovuje odber 3 hlavných a 1 vedľajšieho jedla denne**

|  |  |  |  |  |  |
| --- | --- | --- | --- | --- | --- |
| Celodenná strava | Raňajky  /hlav. Jedlo/ | Obed  /hlav. Jedlo/ | Olovrant  vedl.jedlo | | Večera  /hlav. Jedlo/ |
| Racionálna | **1,37** | **2,67** | | 0,42 | **1,49** |
| Diabetická  Celiatická,šetriaca | **1,58** | **3,07** | | 0,48 | **1,72** |

* V prípade požiadavky nad rámec hlavnej a vedľajšej ponuky stravovania sa prevedie v kalkulačnom liste úprava poplatku za stravovanie.

* 1. **Podrobnosti úhrady za ubytovanie/deň – položka A.2./ údaje v €/**

**Zariadenie pre seniorov:**

|  |  |
| --- | --- |
| * 1. Poplatok za 1 lôžko s príslušenstvom k bývaniu | **4,00** |
| * 1. Príplatok za bývanie, keď obýva izbu sám | - |
| * 1. Poplatok za užívanie spoločných priestorov | **1,00** |
| * 1. Poplatok za užívanie elek. spotrebiča s nižšou spotrebou a  vyššou spotrebou (Chladnička,vysávač a pod.)-volitelné | **0,10** |

**Domov sociálnych služieb:**

|  |  |
| --- | --- |
| * 1. Poplatok za 1 lôžko s príslušenstvom k bývaniu | **4,00** |
| * 1. Príplatok za bývanie, keď obýva izbu sám | - |
| * 1. Poplatok za užívanie spoločných priestorov | **0,50-1,00** |
| * 1. Poplatok za užívanie elek. spotrebiča s nižšou spotrebou a  vyššou spotrebou (Chladnička,vysávač a pod.)-volitelné | **0,10** |

Upresnená dohodnutá stanovená výška poplatku je zakotvená v konkrétnom kalkulačnom liste, ktorý je súčasťou zmluvy o poskytovaní sociálnych služieb ako jej príloha č.1.

* 1. **Podrobnosti úhrady za položku A.3.**

**Zariadenie pre seniorov, domov sociálnych služieb:**

|  |  |
| --- | --- |
| 1. Upratovanie | **0,50 €/deň** |
| 1. Pranie, žehlenie | **0,50 €/deň** |
| SPOLU | **1,00 €/deň** |

**1.5 Úhrada za odborné činnosti – položka B.**

**Zariadenie pre seniorov, domov sociálnych služieb:**

|  |  |  |  |
| --- | --- | --- | --- |
|  | **Stupeň odkázanosti** | **Celoročný pobyt** |  |
|  | **IV. -VI.** | **4,70 € / deň** | **ZPS-CP** |
|  | **V. - VI.** | **2,45 € / deň** | **DSS-CP** |
|  |  |  |  |
|  |  |  |  |

1. Upresnená stanovená výška poplatku je zakotvená v konkrétnom kalkulačnom liste, ktorý je súčasťou zmluvy o poskytovaní sociálnych služieb ako jej príloha č.1.

**2.1 Úhrada za poskytované služby - domov sociálnych služieb/ambulantný pobyt**

Úhrada za poskytované SS – domov sociálnych služieb ambulantný pobyt sa poskytuje za **paušálny poplatok 50,- EUR mesačne.**

1. **Úhrada za ďalšie služby poskytované na základe požiadaviek vyplývajúcich**

**zo zmluvy o poskytovaní sociálnych služieb :**

|  |  |
| --- | --- |
| Služby autodopravy poskytnuté autom ZSS \* | **0,17 €/km** |

* \* kalkulovaná cena autom Škoda Octavia

**Čl. 4**

**Spôsob určenia a výška úhrady za iné činnosti**

1. Prijímateľ sociálnej služby je povinný zaplatiť poskytovateľovi sociálnej služby jednorazovú úhradu za výmenu posteľnej bielizne, poskytnutie osobnej hygieny a upratovanie v prípadoch, ku ktorým došlo v priamej súvislosti s nadmerným požitím alkoholických nápojov, omamných látok ap. Nadmerné požitie alkoholických nápojov alebo omamných látok je potrebné písomne zdokumentovať. Jednorazovú úhradu je možné stanoviť maximálne do výšky 20,- Eur a uhradiť do pokladne ZSS.

⬩ Tieto činnosti sa považujú za inú činnosť nad rámec činností uvedených v tejto internej smernici v bodoch A,B.

2. ZSS môžu poskytovať aj iné činnosti, ktoré táto interná smernica neupravuje a zvyšujú kvalitu poskytovanej sociálnej služby.

**Čl. 5.**

**Spôsob určenia celkovej úhrady za poskytované sociálne služby v ZSS**

1. Celková úhrada za služby v ZSS sa určí ako súčet parciálnych úhrad za odborné, obslužné, ďalšie a iné činnosti v kalendárnom mesiaci. Termín úhrady je najpozdejšie do 15 dní nasledujúceho mesiaca.

2. V kalkulačnom liste [[2]](#footnote-2)) , ktorý je vždy prílohou zmluvy o poskytovanie služieb je uvedená úhrada s konkrétnym údajom sumy za 28,29,30 a 31 dňový mesiac, resp. u ambulantného pobytu je určený paušálny poplatok.

3. Celková úhrada za odborné, obslužné, ďalšie a iné činnosti sa zaokrúhľuje na dve desatinné miesta smerom nahor.

4. Prijímateľovi, ktorému sa poskytuje starostlivosť v ZSS, sa úhrada alebo jej časť **vráti** alebo tento prijímateľ úhradu za poskytované služby, za ktoré je úhradu povinný platiť podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov, **doplatí** podľa skutočného rozsahu kalendárnych dní, počas ktorých mu boli služby v danom mesiaci poskytované.

5. Prijímateľ sociálnej služby v čase jeho neprítomnosti neplatí úhradu za stravovanie, ak sa prijímateľ a poskytovateľ sociálnej služby nedohodnú v zmluve inak.

6. Mesačnú výšku úhrady pri celoročnom a ambulantnom pobyte je možné upraviť, ak má prijímateľ SS nízky príjem /§73 odst.2 zákona o sociálnych službách/, alebo z iných objektívnych dôvodov na základe žiadosti. Žiadosť o zníženie prehodnotí vedenie ZSS.

7. V prípade, že prijímateľovi sa zmení zdravotný stav je štatutárny orgán ZSS oprávnený dať podnet na príslušný orgán o prehodnotenie posudku o stupni odkázanosti resp. oprávnenosti odoberať poskytovanú službu.

**Čl. 6.**

**Záverečné ustanovenia**

1. Úhrada za poskytované sociálne služby v ZSS určená podľa tejto internej smernice sa prehodnotí po analýze ročnej účtovnej uzávierky, po ukončení každého kalendárneho roka v nadväznosti na percentuálny nárast inflácie, valorizácie príjmov, cenový nárast energií a ostatných vstupov súvisiacich so zabezpečením prevádzky poskytovania sociálnych služieb v ZSS.

2. **Účinnosť tejto internej smernice je od 01.01.2025**

Babin most dňa 28.02.2025

........................................... ..............................................

Marta Žiaková Mgr.Habovčík Marian

Štatutárny zástupca OZ vedúci zariadenia ZSS

1. ) Vzor zmluvy je prílohou č.1 tejto internej smernice [↑](#footnote-ref-1)
2. ) Je súčasťou zmluvy o poskytovanie služieb ako príloha č.1 [↑](#footnote-ref-2)